Kematian Karpal Singh

Ahli politik dan peguam, Karpal Singh maut dalam satu kemalangan lebuh raya yang berlaku di KM 306.1 Lebuhraya Utara-Selatan berhampiran Gua Tempurung di Kampar, Perak pada jam 1:30 pagi hari Khamis, 17 April 2014.Manjit Kaur and G. Surach (17 April 2014). Karpal Singh dies in car accident The Star Online. Dicapai pada 7 Jun 2017.Eminent Malaysian lawyer Karpal Singh dies The Hindu (April 17, 2014). Dicapai pada 7 Jun 2017. Dipercayai bahawa beliau yang juga Ahli Parlimen  dalam perjalanan dari Kuala Lumpur ke Pulau Pinang bagi menghadiri satu perbicaraan kes mahkamah kemudian pada waktu pagi. Kemalangan dikatakan berlaku apabila kenderaan pelbagai guna (MPV) Toyota Alphard yang dinaikinya telah melanggar sebuah lori yang cuba menukar laluan tanpa memberi isyarat.Radzi Razak and Susan Leone (17 April 2014). Karpal killed in accident near Kampar Malaysiakini. Dicapai pada 18 April 2014. Kejadian ini berlaku sebulan selepas Karpal melepaskan jawatannya sebagai pengerusi DAP setelah didapati bersalah dalam kes hasutan.Syukri Saari (17 April 2014). Karpal Singh maut kemalangan  Utusan Malaysia. Diperoleh pada 13 September 2017.

Latar belakang


Karpal Singh dilahirkan pada 28 Jun 1940 di Georgetown, Pulau Pinang. Beliau mendapat pendidikan awal di St. Xavier's Institution, George Town, Pulau Pinang, dan seterusnya melanjutkan pelajaran dalam bidang undang-undang di Universiti Kebangsaan Singapura dan memulakan kerjaya guaman pada 1969. Beliau diingati sebagai peguam tersohor negara kerana mengendalikan beberapa kes berprofil tinggi, termasuk tuduhan pengedaran dadah terhadap dua warga Australia, Kevin Barlow dan Brian Chambers pada 1986. Sekitar 1977, beliau berjaya mendapat pengampunan diraja untuk seorang remaja berketurunan Cina berusia 14 tahun yang dijatuhkan hukuman mati di bawah Akta Keselamatan Dalam Negeri (ISA) kerana memiliki senjata api. 

Garis masa
Pada 17 April, Karpal, dan pembantu peribadinya, Michael Cornelius Selvam Vellu, maut di tempat kejadian. Selain itu, pembantu rumah beliau, seorang wanita warga Indonesia cedera parah dan mengalami pendarahan di bahagian otak sementara anak lelaki Karpal, Ramkarpal Singh, dan pemandu kenderaan MPV, C. Selvam tidak mengalami kecederaan.Karpal Singh maut kemalangan dekat Gopeng Astro Awani (17 April 2014). Diperoleh pada 13 September 2017. 

Menurut laporan, kereta Toyota Alphard berlanggar dengan sebuah lori lima tan yang membawa muatan simen, besi dan mozek itu dipercayai bergerak perlahan di sebelah kiri laluan ke utara itu memandangkan ia membawa muatan berat dan tempat kejadian juga merupakan kawasan laluan berbukit. Kesemua mangsa dibawa ke Hospital Raja Permaisuri Bainun di Ipoh. Semakan polis terhadap kenderaan MPV tersebut mendapati terdapat 29 kesalahan lalu lintas memandu laju direkodkan di bawah Seksyen 079 (2) Akta Pengangkutan Jalan 1987 dan daripada jumlah tersebut, 15 saman masih belum dijelaskan. Operasi menyelamat kesemua mangsa dalam kemalangan itu dibantu anggota Bomba dan Penyelamat di tempat kejadian.

Persemadian
Pengebumian Karpal diadakan pada 20 April 2014 dengan penghormatan negeri penuh di Pulau Pinang dengan Keluarga dan dihadiri oleh orang ramai termasuk Perdana Menteri ketika itu, Najib Razak dan kabinetnya bersama-sama dengan lebih daripada berpuluh-puluh ribu orang menghadiri pengebumian beliau. Majlis pengembumian beliau disifatkan sebagai majlis pengebumian terbesar dalam sejarah Pulau Pinang. Perarakan itu berhenti di tempat-tempat yang dikasihi oleh Karpal – Mahkamah Tinggi Pulau Pinang, pejabatnya di Green Hall, bangunan Dewan Undangan Negeri Pulau Pinang, Institut St Xavier dan ibu pejabat parti DAP negeri di Jalan Rangoon – sebelum meneruskan perjalanan ke Batu Gantong.

Jasad mendiang Karpal dibawa ke Pusat Pembakaran Mayat Batu Gantong, George Town, Pulau Pinang pada jam 1:35 petang, 20 April 2014 dan dibakar selepas penghormatan terakhir dan solat berkabung,Tan Sin Chow (20 April 2014). Karpal Singh cremated after emotional farewell The Star Online. Dicapai pada 18 Ogos 2014. melaungkan namanya dalam perarakan tersebut.In funeral procession, thousands chant ‘Karpal Singh’! The Malay Mail (20 April 2014). Dicapai pada 14 September 2014. Abu mayat mendiang dikumpul oleh keluarga mendiang dan ditaburkan ke dalam laut pada Isnin, 21 April 2014.

Hadirin
Antara yang hadir memberikan penghormatan terakhir kepada mendiang Karpal termasuk:

 Tun Abdul Rahman Abbas, Yang Dipertua Negeri Pulau Pinang
 Mohamad Sabu, Timbalan Presiden PAS
 Datuk Seri Anwar Ibrahim, Ketua Pembangkang PKR
 Lim Kit Siang, Pemimpin veteran DAP
 Lim Guan Eng, Ketua Menteri Pulau Pinang
 Datuk Nik Aziz Nik Mat, Mursyidul Am PAS
 S. Subramaniam, Menteri Kesihatan
 Nancy Shukri, Menteri di Jabatan Perdana Menteri
 Datin Paduka Chew Mei Fun, naib presiden MCA 
 Tan Keng Liang, Ketua Pemuda Gerakan
 Teng Chang Yeow, Pengerusi Barisan Nasional Pulau Pinang
 Datuk Jahara Hamid, Ketua pembangkang Dewan Undangan Negeri Pulau Pinang
 Tan Sri Abdul Khalid Ibrahim, Menteri Besar Selangor
 Datuk Mohamed Azmin Ali, Timbalan presiden PKR
 Chen Man Hin, pemimpin veteran DAP

Reaksi awam
Ahli-ahli politik, aktivis dan mereka yang mempunyai hubungan rapat dengan mendiang menyampaikan ucapan takziah kepada keluarga Karpal dan juga menyatakan kejutan mereka terhadap kejadian itu.
 Presiden MCA Liow Tiong Lai menyuarakan ucapan takziah di akaun Twitter rasminya. Ketua Pembangkang Anwar Ibrahim berkata mereka telah kehilangan seorang rakan sekerja dan seorang pejuang yang tidak berdosa untuk keadilan. "Kami kehilangan seorang rakan, kami berbual begitu lama di telefon pada jam 6.30 petang semalam, ucapan takziah saya kepada keluarga beliau," katanya.
 Menteri Besar Selangor, Khalid Ibrahim berkata bahawa ia ialah berita yang menyedihkan bagi negara. Beliau berkata: "Negara ini telah kehilangan seorang tokoh politik dan seorang peguam yang berwibawa. Saya mengucapkan takziah kepada keluarga Karpal Singh," katanya.
 Ketua Menteri Pulau Pinang dan Setiausaha Agung DAP Lim Guan Eng menyampaikan eulogi (puisi sanjung) pada jam 10.15 pagi ketika majlis pengebumian.
 Bekas Menteri Kerja Raya, S. Samy Vellu menyifatkan Karpal sebagai seorang rakan yang baik dan ibarat seperti "harimau tiada taring" dan seseorang yang boleh dipercayai yang sentiasa mahu berkhidmat kepada rakyat. Beliau berkata: "Kami sama-sama di Parlimen. Karpal sentiasa membangkitkan isu-isu untuk kepentingan rakyat, tiada apa yang dapat saya buat kecuali menangis apabila mendapat tahu tentang kematian Karpal,".
 Bekas Menteri Pengangkutan Ling Liong Sik menyifatkan mendiang Karpal sebagai pelajar yang nakal dan selalu gagal dalam peperiksaan.
 Menteri di Jabatan Perdana Menteri Shahidan Kassim berkata beliau mengenali Karpal semasa sama-sama menjadi anggota Parlimen pada 1986. Beliau berkata: "Kami mungkin berbeza pendapat semasa perbahasan di Parlimen tetapi di luar, kami masih berkawan dan saya rasa pemergiannya merupakan satu kehilangan besar kepada negara,"

Pandangan keluarga
Anak perempuan tunggal mendiang, Sangeet Kaur Deo memberitahu kepada media, bapanya bersama pembantu peribadi sempat bergurau bersama mengenai kematian, dan tidak menyangka itu merupakan gurauan terakhir bapanya sebelum kemalangan. Sangeet juga berkata beliau mendengar cerita tersebut daripada salah seorang pekerja bapanya yang kebetulan mendengar gurauan itu. Beliau berkata dalam temu ramah bersama pemberita dan wartawan:"

Ulang tahun kematian
Majlis ulang tahun pertama kematian mendiang Karpal telah diadakan pada 17 April 2015, dengan upacara "Akhand Paath" dilakukan di Wadda Gurdwara, dihadiri oleh keluarga mendiang dan Ketua Menteri Pulau Pinang, Lim Guan Eng.

Rujukan

Bibliografi


Kategori:Kematian 2014
Kategori:2014 di Malaysia
Kategori:Kematian mengikut orang di Malaysia
Kategori:Kematian akibat kemalangan jalan raya di Malaysia